Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 306/12/8802	Košice I, 12.2.2013
EEČ : 2-63-77-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: prevádzkar-zodpovedný vedúci
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: Detská fakultná nemocnica ,oddelenie detskej onkologie,XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: prevádzkar-zodpovedný vedúci
realizované policajtom Obv.odd. PZ XXXXX - Staré mesto pod spisovou značkou ORP-1640/SM-KE-2012.
       
	- dňa 21.03.2012 v čase okolo 01.00 hod. v Košiciach na Mäsiarskej ul. č.8 v priestore striptízového baru Merilyn fyzicky napadol XXXXX z Košíc a to tým spôsobom, že po verbálnom vyjadrení XXXXX na jeho adresu slovami „oser si riť“ ho nečakane jedenkrát zasiahol úderom otvorenej dlane do oblasti pravého ucha, následkom čoho ten spadol na zem, čím mu takto svojim konaním spôsobil ľahký úraz a to prederavenie blany bubienka vpravo a odreninu hlavy v pravej spánkovej oblasti a na pravom krídle nosa s priemernou dobou liečenia 2 - 3 týždne. 

Odôvodnenie: 

	Uznesením policajného orgánu OO PZ XXXXX - Staré mesto sp. zn. ČVS: ORP-1640/SM-KE-2012 zo dňa 19.05.2012 bolo začaté trestné stíhanie a uznesením toho istého orgánu zo dňa 24.10.2012 vznesené obvinenie XXXXX pre prečin výtržníctva podľa § 364 ods. 1 písm. a/ Trestného zákona, na tom skutkovom základe, že 

	- dňa 21.03.2012 v čase okolo 01.00 hod. v Košiciach na Mäsiarskej ul. č.8 v priestore striptízového baru Merilyn fyzicky napadol XXXXX z Košíc a to tým spôsobom, že po verbálnom vyjadrení XXXXX na jeho adresu slovami „oser si riť“ ho nečakane jedenkrát zasiahol úderom otvorenej dlane do oblasti pravého ucha, následkom čoho ten spadol na zem, čím mu takto svojim konaním spôsobil ľahký úraz a to prederavenie blany bubienka vpravo a odreninu hlavy v pravej spánkovej oblasti a na pravom krídle nosa s priemernou dobou liečenia 2 - 3 týždne. 

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a poškodený uzavreli dňa 04.02.2013 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný.
	
	Dňa 04.02.2013 peňažnú sumu vo výške 100,- € obvinený zložil na depozitný účet Krajskej prokuratúry v Košiciach č. ú. 7000194644/8180 určenú vo výške 50 % na peňažnú pomoc obetiam trestnej činnosti a 50 % t. j. 50,- € pre Spoločnosť detskej onkológie, Detská fakultná nemocnica, oddelenie detskej onkológie SNP č. 1, XXXXX, č. ú. 5218946512/0200. 

	Táto suma je primeraná závažnosti spáchaného trestného činu.

	Obvinený a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor